Zgrada željeznice
<s>Zgrada Željeznica ili Zgrada zemaljske vlade II nalazi se u Sarajevu, Bosna i Hercegovina.</s>

<s>Lokacija 
Nalazi u neposrednoj blizini nekadašnje Zgrade zemaljske vlade I (sjedište Predsjedništva Bosne i Hercegovine).</s><s>Glavna fasada nije usmjerena prema Titovoj ulici, već prema zapadu, prema ulici Musala i današnjoj zgradi Predsjedništva.</s>

<s>Historija 
Nakon austro-ugarske okupacije 1878. godine, prvi administrativno-upravni objekti grade se kao monumentalni objekti u neorenesansnom stilu.</s><s>Forme razvijenog i kasnog renesansa primjenjivane su u raznovrsnim oblicima i složenijim kompozicijama.</s><s>Najljepši primjeri ostvareni su na javnim objektima zemaljskog i univerzalnog značaja.</s>

<s>Zbog povećanja obima posla i samim tim povećanjem broja službenika centralnih organa vlasti, austrougarska uprava u Sarajevu morala je nakon deset godina od izgradnje prve vladine zgrade, sagraditi novu zgradu.</s>

<s>Zgrada Zemaljske vlade II izgrađena je 1896. godine kao Druga vladina palača sa korisnom površinom od 2300 m2.</s><s>Projekat je izradio Karlo Panek, arhitekt građevinskog odjeljenja Zemaljske vlade, koji je ovom zgradom ostvario jedan od svojih najboljih projekata u Bosni i Hercegovini.</s>

<s>U SFR Jugoslaviji tu je bila smještena direkcija željeznica i zgrada se zvala Zgrada direkcije državnih željeznica.</s><s>U toku rata 1993-1994 godine jedan dio je dat na korištenje Ministarstvu vanjskih poslova BiH, a drugi dio koristi Direkcija željeznica Federacije Bosne i Hercegovine.</s>

<s>Opis 
Zgrada željeznica u Sarajevu je objekat građen u duhu historicizma, u neorenesansnom stilskom izrazu, sa oplatom od kvadarske rustike (bosažima), kako je građena većina reprezentativnih objektata tog perioda u Austro-Ugarskoj monarhiji.</s><s>To je slobodnostojeći objekat koji se sastoji od suterena, prizemlja i tri sprata.</s><s>Objekat je prvobitno imao suteren, prizemlje i dva sprata, a treći sprat je dograđen 1930. godine.</s><s>Zgrada žaljeznica proglašena je za nacionalni spomenik BiH.</s>

<s>Reference</s>

<s>Bosna i Hercegovina
Građevine u Sarajevu
Nacionalni spomenici u Sarajevu
Željeznički saobraćaj u Bosni i Hercegovini</s>

